Milet I 3, 134
Region: Asia Minor — Ionia

ψηφισμα το γραφεν υπο του αρχιπρυτανιδος τιβεριου κλαυδιου δαμα. εδοξε τωι φιλοκαισαρι δημωι γνωμη επιστατων επει ο δημος ημων την εκ προγονων εισφερομενος ευσεβειαν εις τε τον προκαθηγεμονα της πολεως ημων απολλωνα διδυμεα και εις τον δελφεινιον και εις τους συνκαθειδρυμενους αυτοις σεβαστους αυξειν τε προαιρουμενος τα προς τειμην αυτοις ανηκοντα διεγνω τα πρεποντα εψηφισθαι τυχη αγαθη δεδοχθαι τους προφητας και τους στεφανηφορους επαναγκες επιτελειν τας ευωχιας των τε κοσμων και των μολπων κατα τα π[α]τρια εθη καθως προνενομοθετηται κ[αι] προεψηφισται μηδενι δε εξειναι μητε αρχοντι μητε ετερω τινι μεταγαγειν εις αργυρικον πορον τας λειτουργιας ταυτα[ς] τροπω μηδενι μηδε παρευρεσει μηδεμ[ι]α εαν δε τις υπεναντιον τι πραξη τοις δια τουδε του ψηφισματος ησφαλισμενοι[ς] το μεν γενομενον ωτινιουν τροπω υπαρχειν ακυρον τον δε ψηφισαμενον αρχοντα ασεβη και αδικον υπαρχειν των προγεγραμμενων θεων και οφειλειν αυτον ως εκ καταδικης στατηρας ιερους και ουδεν ησσον τον μη επιτελεσαντα προφητην τους κοσμους η τον μη ποησαντα στεφανηφορον τους μολπους εισπρασσεσθαι επαναγκες τας προδεδηλωμενας ευωχιας ταυτα δε ειναι εις ευσεβεια[ν] των τε θεων και των σεβαστων και διαμονην της πολεως. εδοξε και εις λευκωμ[α] αναγραψαι το ψηφισμα ο και χαραχθηναι εις στηλας δυο ων την μεν μιαν ανασταθηναι εν τωι ιερωι του απολλωνος του διδυμεως την δε ετεραν εν τωι ιερωι του απολλωνος του δελφεινιου. επι κορινθου μηνος ποσιδεωνος.